runetrust/blame-folketinget-dk huggingface dataset:
Søren Kolstrup (EL), 1999-04-23:
Gassen skal altså anvendes som led i en langsigtet strategi, hvor den bruges til at styrke omstillingen af energi fra konventionelle, fossile brændsler og til en decentral energiforsyning, baseret i videst muligt omfang på vedvarende energi, og hvor brint indtager rollen som energibærer.
Per Stig Møller (KF), 2009-03-31:
Og der er jeg enig i, og det tror jeg vi alle er, at med hensyn til NPT - altså traktaten om ikkespredning, som skal revurderes næste år - skal vi fastholde det, der var meningen med NPT, nemlig, som hr. Holger K. Nielsen rigtigt siger, både nedrustning og ikkespredning.
Frank Dahlgaard (UP), 2000-04-26:
Men nu er vi jo i en situation, hvor det er det modsatte af devalueringer, altså en justering opad, en revaluering, som blot vil hæve kronekursen vejet i forhold til vores samhandelspartnere, altså ikke bare Tyskland, Frankrig og de øvrige eurolande, men også Sverige, Norge, USA, Japan og de skandinaviske lande; vi vil ved en revaluering på, skal vi sige 3 pct., komme tilbage til januar måned eller til december måned, bare for at hæve kronekursen op dér, hvor den var for nogle få måneder siden.
Mai Mercado (KF), 2025-04-29:
Og så er der et forslag, som Konservative ikke kom med, men som er et knaldgodt forslag, nemlig at der også kommer til at være et forbud mod at opholde sig i umiddelbar nærhed af de butikker, som man tidligere har solgt opioider fra, for at sikre, at frakendelsen af kiosken bliver efterlevet.
Hans Kristian Skibby (DF), 2012-05-24:
Hvis vi kigger på, hvordan det er foregået i Institut for Menneskerettigheder, og de sager, der har været om bevidst svindel og bevidst fiktive konti med fiktive projekter for at dække over svigagtigheder omkring instituttets offentlige tilskud, er det selvfølgelig en provokation, at man vælger – et flertal her i Folketinget – at give en ekstra bevilling på 10 mio. kr. til Institut for Menneskerettigheder.
Jesper Petersen (S), 2015-08-26:
Det var ikke korrekt, at det ville koste 5.000 job, og det er ikke korrekt, at Venstre i sådan en politisk argumentation, som skatteministeren henviste til, altså at det var okay at være sådan lidt stor i slaget, når man har argumenteret for sine synspunkter, og at man godt må finde det, der fremstillede det i det bedste lys, bliver ved med at fremhæve nogle tal, ikke blot med henvisning til Dansk Byggeri, men også med sig selv som afsender.
Lene Espersen (KF), 2004-01-21:
, og jeg synes - ganske som hr. Søren Søndergaard - at da der, i hvert fald ifølge artiklerne, er en vis tilknytning til Dan Lynge-sagen, også fordi der har været en diskussion om habilitetsproblemstillingen, så er det altså rigtigst at lægge det i kommissionen og i deres arbejde. Men jeg vil da gerne understrege, at der ikke i min beslutning om at bede kommissionen om at se på forholdet på nogen måde ligger en vurdering af de oplysninger, der kommer frem.
Hans Christian Schmidt (V), 2019-12-12:
Lovforslaget, som vi behandler her, er med til at skærpe bødeniveauet i forbindelse med det regulære ugentlige hvil i køretøjer, og hermed foreslås det, at chauffører og vognmænd fremover skal betale en ti gange så stor bøde for ulovlig afholdelse af hvil.
Pia Kjærsgaard (DF), 1999-02-11:
For nedslidningen er der - det er der slet ingen tvivl om - og den bliver værre og værre, jo længere debatten er. Så fra det synspunkt kan man selvfølgelig kun billige det, men faktisk tror jeg, befolkningen sidder og tænker: Sikken en gang mudderkastning.
Rikke Hvilshøj (V), 2000-02-11:
Det er svært at få et overblik over omfanget, også kvalitativt, og jeg vil gerne høre, om ministeren vil give en uddybende begrundelse for disse mange bemyndigelser, samt bede om, at vi under udvalgsarbejdet kan få en samlet oversigt over bemyndigelserne og deres indhold.
Kim Behnke (FP), 1999-01-19:
Hvis man har startet en virksomhed, hvis man har gjort den enorme, samfundsgavnlige indsats at få en virksomhed startet, hvis man efterfølgende har været så heldig for vort samfund, at det går godt for den virksomhed, at man er begyndt at ansætte medarbejdere, man har eksport, man har ekspansion, så burde vi alle sammen være mere end tilfredse.
Per Clausen (EL), 2006-04-27:
Så har man også brugt egenkontrollen som argument for, at man ikke behøvede at kontrollere så ofte, fordi, som man har sagt, og det lyder jo besnærende, i stedet for at der kommer en kontrollant ud med jævne mellemrum – i nogle virksomheder har de godt nok været der hver dag, det skal de også være fremover, hvis man ønsker at sælge kød til USA, fordi amerikanske forbrugere og forbrugerorganisationer har åbenbart større krav på en effektiv kontrol end danske forbrugere og EU-borgere – så er det jo meget bedre, at virksomhederne selv fører kontrol, for virksomhederne er der jo hver dag.
Astrid Krag (S), 2011-10-12:
Så vil jeg bare sige i forhold til det ideologiske, at når jeg siger, at jeg drømmer om, at privathospitalerne skal blive overflødige, er det, fordi jeg drømmer om, at vores fælles offentlige sundhedsvæsen skal være både bedst og billigst, og fordi jeg mener, at det er det, der sikrer, at der for alle borgere er den her lighed i sundhed, som er afgørende.
Ole Sohn (SF), 1998-09-08:
Derfor vil jeg spørge hr. Jan Petersen, om Socialdemokratiet - ikke regeringen, men Socialdemokratiet - finder det rigtigt, at den kommende arbejdsmarkedsreforms elementer skal bygge på en halvering af dagpenge til unge under 30 år, om Socialdemokratiet mener, at man skal afkorte ledighedsperioden til 3 år, om man skal graduere dagpengene efter ledighedens længde - det, man kan kalde piskemodellen - eller om man ser det som en opgave for arbejdsmarkedsreformen at gøre en bedre, større, mere intensiv uddannelsesindsats for de kortuddannede og ikkeuddannede, altså de ufaglærte. Vil man satse mere på at fremme de gode erfaringer, der ligger med jobrotationsprojekter, som både kan efteruddanne folk i beskæftigelse og skabe grundlag for ordinære job for arbejdsløse, samt i forbindelse med fremrykning af aktivering samtidig skaffe flere ordinære job, sådan at aktivering også får et perspektivrigt sigte?
Helle Sjelle (V), 2002-11-28:
... hr. Jann Sjursen har stillet hr. Eyvind Vesselbo, vil jeg gerne spørge hr. Eyvind Vesselbo, om hr. Eyvind Vesselbo kan bekræfte, at regeringen samlet set har afsat flere penge end tidligere til FN-systemet, penge, der skal bruges i kampen for den bæredygtige udvikling.
Henning Hyllested (EL), 2013-04-12:
Så er det jo rigtigt nok, som hr. Rasmus Prehn siger, at det vil koste noget, hvis man ved siden af det også skal investere i de ubemandede ATK'er – så er det jo ekstra økonomiske ressourcer, man skal bruge; de vil vel alt andet lige skulle gå fra en anden indsats, som politiet skal udøve.
Sophie Løhde (V), 2024-02-28:
Jeg er optaget af, at vi interesserer os for, om borgerne også er tilfredse med de lokale nære velfærdstilbud, som man har brug for, og som man er afhængig af, og som vi skal være optagede af at udvikle, fordi der mange steder også er behov for at sikre kvaliteten.
Kristian Pihl Lorentzen (V), 2014-03-25:
Vi har udfordringer med hensyn til elektrificering af banen, som vi er helt enige i, men når vi ikke er med i Togfonden DK fra Venstres side og andre partiers, er det jo, fordi vi er sådan lidt i tvivl om, hvor pengene egentlig kommer fra, og om de overhovedet kommer.
Tove Videbæk (KD), 2005-01-13:
Der er kommuner, der over én bank skærer ned i ydelserne til handicappede; der er kommuner, som beslutter, at de ikke vil hjælpe ældre borgere med indkøb af dagligvarer hos købmanden og betale for udbringning, og der er kommuner, der ikke udfører de uanmeldte tilsyn, som de har pligt til.
Kristian Jensen (V), 2015-11-10:
For selv om det godt kan og forhåbentlig vil give en erhvervsmæssig gevinst til Danmark, og selv om det vil give os en strategisk udenrigspolitisk interesse, så er formålet med banken – grunden til, at den er der – at være udviklingsbank; at bekæmpe fattigdom; at skabe forbindelser, nye muligheder, bedre transport, mere stabil energi, renere vand, bedre håndtering af spildevand og dermed være med til at skabe en positiv menneskelig udvikling, der er i overensstemmelse med de nye verdensmål, som FN vedtog på topmødet forud for generalforsamlingen i år.
Margrethe Vestager (RV), 2003-01-24:
Det er et synspunkt, som Socialdemokratiet har forladt, må man forstå, af egen fri vilje for at skabe flertal for regeringens model. Det er tankevækkende, og vi har ikke fået noget svar på, hvorfor Socialdemokratiet så fundamentalt og så principielt har skiftet holdning.
Frank Aaen (EL), 1999-12-15:
En anden ting, vi ville have ind som sikkerhed, da vi lavede aftalen med regeringen, var, at vi ville have sikkerhed for, at udviklingen af Københavns havnefront bliver varieret, at der bliver boliger, det skal også være sociale boliger, og at der bliver en blanding af erhverv og boliger, hvor der bliver mange flere boliger end det, vi har set.
Nick Hækkerup (S), 2014-05-20:
En helt grundlæggende præmis for specialeplanlægningen er derfor, at øvelse gør mester, så lægerne får den nødvendige erfaring til at udrede og behandle, og det forudsætter jo bl.a., at der er en vis kapacitet og et tilstrækkeligt patientgrundlag, ligesom der også skal være et fagligt miljø med erfaring og ekspertise.
Peter Skaarup (DF), 2004-05-19:
Det tror jeg ikke hr. Søren Søndergaard har tænkt over, og jeg forventer da, at hr. Søren Søndergaard svarer på det spørgsmål, som jeg stillede, nemlig: Har man undersøgt, hvilke konsekvenser det vil få i tabte arbejdspladser for selvstyreområdet og for de palæstinensere, der er beskæftiget med produktion?
Kristian Thulesen Dahl (DF), 1997-12-02:
Så lad mig bare siger til hr. Kent Kirk, som kommer med en mærkelig gang ævl om Sovjetunionen, at jeg forstår godt, at hr. Kent Kirk ser grænsekontrollen mellem Fyn og Sjælland på samme måde som grænsekontrollen mellem Danmark og Tyskland.
Holger K. Nielsen (SF), 2019-04-02:
Vi kan ikke være det her bekendt, for det, vi jo gør, er, at vi ligesom siger, at vi er fuldstændig ligeglade med, hvordan de børn trives; vi er fuldstændig ligeglade med det, fordi vi ikke bryder os om de forældre – de forældre gør ikke, som der bliver sagt.
Karsten Lauritzen (V), 2008-01-15:
Så kan man diskutere, om det er rigtigt eller forkert, men jeg skal bare spørge, om hr. Frank Aaen er klar over, at det er tilfældet, og om han kan bekræfte, at det er normal praksis, når man opgør det på den måde, som den danske regering opgør sin udviklingsbistand på, altså inklusive gældslettelse.
Signe Munk (SF), 2021-05-11:
Jamen så vil jeg bare give et argument med på vejen, for ud over at det jo er fuldstændig afgørende, at vi sætter klimamål, som gør, at vi får banket CO2-reduktionerne op , fordi vi har et ansvar for de næste generationer – en generationskontrakt – som jeg ved De Konservative går utrolig meget op i.
Pernille Vermund (NB), 2020-02-28:
De penge kan f.eks. komme bevarelsen af vores historiske og bevaringsværdige middelalderkirker til gode eller give bidrag til sognehjælpen rundtomkring i Danmark, hvor folkekirken udfører et omfattende socialt arbejde for mange udsatte mennesker, der ellers er faldet igennem velfærdsstatens sikkerhedsnet.
Jacob Buksti (S), 2000-05-17:
Det sidste har jeg jo sådan set allerede svaret på, nemlig at det altså er noget, som det kræver lidt længere tid at behandle, og jeg skal gerne spørge rigspolitiet helt specifikt, om de kan oplyse, hvor mange bilister der kører med solbriller på, hvis det er sådan, at spørgeren virkelig mener, at det er et seriøst spørgsmål, som han tror, at der kan oplyses noget klart svar på.
Trine Pertou Mach (EL), 2025-05-02:
Når ordføreren siger det på den måde, er det, som om ordføreren ikke anerkender, at det terrorangreb, der fandt sted den 7. oktober, foregik i det, som FN's generalsekretær har sagt ikke var et limbo, ikke i et lukket rum, men at man er nødt til at se tingene i kontekst.
Birthe Rønn Hornbech (V), 2008-05-30:
Det er ikke den politiske realitet, der har indfundet sig med hensyn til det spørgsmål, jeg rejste om arbejde, og som var et spørgsmål, jeg rejste, efter i 90 pct. af artiklen at have gjort rede for alle de dilemmaer, der er, og faktisk tordnede mod de uansvarlige holdninger, som andre partier her i Folketinget udviser.
Karen Hækkerup (S), 2009-02-20:
Jeg tror sådan set, at vi ville være ringe stillet på mange, mange områder, når det drejer sig om arbejdsmiljø, når det drejer sig om sikkerhed på arbejdspladser, om barselsordning og alt muligt andet, hvis ikke det var, fordi Folketinget engang imellem sagde: Nu er det altså nok, nu vil vi gerne være med til at give en beskyttelse.
Jette Gottlieb (EL), 1997-12-16:
Her kunne jeg godt lide at vide med hensyn til selve den godkendelsesprocedure, der nu bliver lagt op til: Der bliver stillet en lang række krav som forudsætning for at få en dansk tillladelse, men der står også, at man automatisk er godkendt i Danmark, hvis man også er godkendt i et EU-land.
Lisbeth Bech Poulsen (SF), 2015-11-19:
Jeg opponerer egentlig heller ikke imod det, men jeg mener bare, og det synes jeg også mange organisationer har sagt, at det er én ting, men at vi også har brug for, at der er mange flere, der overhovedet anmelder reelle voldtægter, og at vi får et retssystem og et politisystem, der bedre kan håndtere det.
Peder Hvelplund (EL), 2019-01-10:
Desværre fremgår det både af virkeligheden og af den undersøgelse, som Alkohol & Samfund har gennemført, at det langtfra er alle 98 kommuner, der lever op til Sundhedsstyrelsens anbefalinger om god praksis, og det er også forskelligt, hvilke behandlingstilbud kommunerne giver alkoholafhængige.
Jonas Dahl (SF), 2011-11-29:
er det helt afgørende, at man fortsat har mulighed for at spare op på tre forskellige måder, men jeg vil gerne helt åbent sige, at for mig at se er livrenten den form, som giver det bedste incitament til at spare op, for den indebærer, at man får udbetalt et fast beløb i hele sit pensionsforløb.
Lene Espersen (KF), 2011-03-18:
Jeg kan sige, at både Udenrigsministeriets og Forsvarsministeriets folk naturligvis sidder klar til at gå i gang med at besvare de spørgsmål, der måtte være under udvalgsbehandlingen, og at vi selvfølgelig står til rådighed for uddybende at kunne besvare de spørgsmål, som Folketinget måtte have.
Søren Pape Poulsen (KF), 2018-01-31:
Jeg er faktisk enig i, at vi er nødt til at have en diskussion – og det tror jeg også vi skulle tage i kredsen af retsordførere – om strafferammer, for jeg tror, at det, vi skal have mere fokus på, er, hvordan vi hæver straffene i forhold til de niveauer, de er på i dag, i stedet for at hæve strafferammerne.
Vibeke Peschardt (RV), 2000-05-02:
Vi synes også, det er nødvendigt, at vi får den, og specielt nødvendigt, at vi tager en debat om, hvordan et af landets allerstørste industrierhverv - sådan vil jeg tillade mig at kalde det - har det. Man kan i hvert fald sige, at det ikke er noget ustøttet erhverv, vi har fået en redegørelse om.
Marlene Harpsøe (DF), 2008-04-21:
Det kan man også godt bruge på det her område, mener jeg i høj grad, for det, vi alle steder i landet ser, er, at når man prøver at implementere noget nyt, så har det en implementeringsfase, og det er helt naturligt i denne implementeringsfase, at alt ikke bare går, som det skal fra dag et.
Martin Lidegaard (RV), 2018-11-22:
Med hensyn til vores udviklingsbistand er det netop sådan, at vi bruger udviklingsbistanden til systematisk at fremme den danske model, både demokratisk, ligestillingsmæssigt og miljømæssigt, og i enhver forstand kan vi også bruge vores udviklingsbistand til at præge den vækst, der kommer i verden.
Henrik Dahl (LA), 2018-11-29:
Nu skal det ikke blive en lang diskussion, der går ved siden af det, der egentlig er spurgt om, men jeg må bare ligesom sige, at det tvetydige ved Pakistan jo f.eks. er – det har også været fremme i amerikanske medier – at det altså er et land, hvor Osama bin Laden var i stand til at bo sikkert i mange år.
Benny Engelbrecht (S), 2017-09-07:
Jeg synes, det er meget underligt, at finansministeren ikke svarer Annette Hansen i Køge mere oprigtigt, for da Annette Hansen var 32 år gammel, besluttede vi politikere, at hun skulle gå senere på pension, og det var for at sikre, at der var råd til velfærd nu og i fremtiden.
Karsten Lauritzen (V), 2014-05-14:
Der må man så bare undre sig over – det gør vi, der har rejst den her forespørgselsdebat, i hvert fald – at statsministeren ikke vil kritisere den daværende justitsminister, Morten Bødskov, men alene henviser til en beklagelse, som den daværende justitsminister er kommet med.
Bent Hindrup Andersen (EL), 1998-01-29:
Årsagen til, at vi synes, det er problematisk, at elselskaberne kan få kontrol med vindfelterne, er, at vi kan risikere en anden regering, hvor man så kan gå hen og lave et NESA-salg til udenlandske interesser, så der i øvrigt bliver lagt udenlandsk kontrol også over udvindingen af vindenergien.
Morten Østergaard (RV), 2011-05-19:
Der er store perspektiver, også i forhold til at reducere det offentliges udgifter til it ved at udnytte perspektiverne i cloud computing, og derfor er det helt afgørende, at vi ikke, som jeg har set regeringen har svaret, blot holder konferencer, men får det sat ind i et stort strategisk perspektiv, hvor vi udnytter, at der her er nogle muligheder for en langt mere rationel it-drift for at sikre, at programmer bliver anvendt i nyeste opdaterede versioner og med de lavest mulige omkostninger for de enkelte offentlige institutioner, der anvender dem.
Jytte Andersen (S), 2004-01-29:
meget tilfredse med de dele af det, hvor man har set på standard 3028, men vi synes faktisk godt, at med de forslag, der ligger på Folketingets bord, Socialdemokratiet, SF og Enhendslisten fremsatte et forslag i går, Det Radikale Venstre har fremsat et forslag, og med den gode vilje, der erkendt er rundtomkring også hos ministeren og regeringen, vil vi opfordre ministeren til at inddrage Folketingets partier med henblik på at udararbejde en handlingsplan, hvor man både får taget fat på det eksisterende byggeri på baggrund af 3028, og hvor man får taget fat på nybyggeriet og de krav, vi skal stille til nyt byggeri i fremtiden
Maja Panduro (S), 2010-02-10:
Til det her med, at ministeren ikke vil svare på mit spørgsmål, fordi det handler om folkeskolen: Altså, folkeskolen er da alt andet lige stadig væk en kommunal opgave – og en kommunal opgave, som vil blive voldsomt influeret, hvis regeringen trækker det her nulvækstregime ned over kommunerne.
Christian Juhl (EL), 2014-01-28:
Er det også en ting, der kunne være en rettighed for arbejdsløse, sådan at det ikke kun er det nøgne svejsekursus eller den nøgne ret til et togcertifikat, vi går efter, men at vi også går efter, at vi tør sige: Den del af uddannelse, der hedder dannelse, er også en ret for dem, der aldrig har fået chancen for at komme på universitetet?
Keld Albrechtsen (EL), 2004-04-23:
Jeg ville gerne spørge, om jeg kan få tilsagn om en grundig redegørelse for, hvornår trafikministeren og kulturministeren vidste, hvilke konsekvenser det her ville få, for nu synes jeg, at ministeren er på vej ud i nogle vanskeligheder, der minder om forsvarsministerens.
Karina Lorentzen Dehnhardt (SF), 2020-05-06:
Jeg står her med en brochure, som Dansk Fjernvarme har lavet – Dansk Fjernvarme har faktisk nogle medlemmer, som har lyst til at gå ind i det her område, og som gerne vil levere løsninger – og deres beregninger viser, at det nok næppe er attraktivt med en abonnementsordning for rigtig mange i forhold til at udskifte deres oliefyr.
Søren Pape Poulsen (KF), 2018-11-27:
Den bekymrende udvikling tager regeringen meget alvorligt, og derfor lancerede forsvarsministeren og udenrigsministeren og jeg i starten af september en handlingsplan med 11 punkter for at beskytte vores demokrati og særlig det kommende folketingsvalg mod påvirkningskampagner.
Aage Frandsen (SF), 2001-03-13:
Jeg er glad for denne præcisering, og man kan så også sige, at det jo er forståeligt nok ud fra, at vi har forskellig opfattelse, men også ud fra, hvem der har hånds- og halsret over forlig om de her ting, for når det drejer sig om den midlertidige ordning, så er det Venstre og De Konservative, som har del i den.
Mikkel Bjørn (DF), 2023-12-19:
Ja, sådan kunne du godt vælge at anskue det, men du kan også vælge at anskue det sådan, at ministeriet overhovedet ikke har styr på, hvem der får dansk statsborgerskab, og om de folk, der får det, lever op til reglerne, og at man handler i vildelse og opdager nogle her og der og så pludselig stiller ændringsforslag – nu skal han af; nu lever han ikke længere op til reglerne; ups, nu har vi fundet en kriminel, så hvad filan gør vi?
Søren Søndergaard (EL), 2000-12-07:
Jeg vil bare spørge hr. Peter Skaarup om én ting: Har hr. Peter Skaarup hørt ét ord fra nogen på venstrefløjen, som antydede, at voldtægt ikke er en meget alvorlig forbrydelse, der skal ses meget alvorligt på? Det har hr. Peter Skaarup ikke.
Line Barfod (EL), 2009-02-05:
Det er det, masser af mennesker i Danmark arbejder på i forhold til mægling, i forhold til det, der hedder genoprettende ret eller opbyggelig ret, som man bruger mange kræfter på over hele verden, fordi man kan se, at det faktisk virker, og at den måde, vi ellers har prøvet at tilrettelægge vores sanktionssystem på, ikke fungerer særlig godt, når vi snakker om at få unge væk fra kriminalitet.
Dennis Flydtkjær (DF), 2009-10-20:
Jeg tror simpelt hen ikke på, at den danske befolkning har en tilstrækkelig retssikkerhed, hvis danske myndigheder skal anerkende afgørelser truffet i andre medlemsstater om tilsynsforanstaltninger for en person bosat i Danmark, ud fra hvad f.eks. en italiensk domstol siger.
Mai Mercado (KF), 2015-03-25:
Det var jo ikke et svar, for det, jeg spurgte til, var, om hr. Jeppe Mikkelsen og De Radikale vil være med på det forslag, som vi jo kunne indføre i morgen, altså fremsætte lovforslag om i morgen, nemlig at reststraffen altid udløses, hvis man begår ny personfarlig kriminalitet.
Jytte Andersen (S), 1997-12-02:
Men jeg ser frem til et positivt udvalgsarbejde, og med de bemærkninger, der er faldet fra praktisk taget alle partier her i Folketinget, synes jeg egentlig, der er god grund til at være optimistisk, både i forhold til udvalgsarbejdet som sådan og i forhold til udvalgsarbejdets konklusioner som helhed.
Sophie Løhde (V), 2024-02-22:
Der synes jeg måske, at sådan ambitionsniveauet, når det er, vi snakker ansvarlig og økonomisk politik og andet, skulle afspejle sig de steder, hvor Danmarksdemokraterne har mulighed for at få politisk indflydelse, bl.a. som led i finanslovsforhandlingerne – at det er der, man bruger sin indflydelse.
Jens Joel (S), 2025-01-30:
Jeg tror egentlig, at mit budskab være, at uanset om man får fagfolk til at foreslå ting, eller om man bygger det ind i et kommissorium, så er det jo os som politikere, der er nødt til at taget ansvaret for, hvad det er, vi gør med den viden, vi har.
Hans Kristian Skibby (DF), 2012-03-30:
Vi har faktisk i Dansk Folkeparti netop fremsat et andet beslutningsforslag om 100 procents momsafløftning, hvor vi netop skriver, at det er vigtigt, at vi ikke bare lægger det her frem og siger, at vi satser på de dynamiske effekter, og at vi tror på, det her vil generere et overskud et andet sted.
Henrik Sass Larsen (S), 2001-02-01:
Og jeg synes, det ville være utrolig forfriskende, hvis Det Konservative Folkeparti kunne skifte rille og begynde at stille forslag om at løse problemerne frem for evindelige forslag om, hvordan vi kan sanktionere, når de først er opstået. Som ministeren har redegjort for, benyttes varetægtsfængsling eller muligheden for forlængelse af fængsling allerede i dag.
Søren Gade (V), 2008-02-29:
Det er klart, at hvis man efterfølgende ønsker at fastholde F-16, skal der bruges rigtig mange penge, og det er noget af det arbejde, der også vil blive synliggjort i forbindelse med processen, som nu er i gang, således at hr. Holger K. Nielsen får svar på det spørgsmål.
John Vinther (KF), 2000-11-16:
To af de elementer, der er, nemlig spørgsmålet om at medtage handicaptilgængelighed og arkitektur i byggelovens formålsbestemmelse og det element, der handler om at overlade udpegning og notificering til Danak, betragter vi som uproblematiske, og dem kan vi uden videre tilslutte os.